Rezendė

Rezendė () – miestas pietryčių Brazilijoje, Rio de Žaneiro valstijoje, prie Pietų Paraibos upės, 135 km į šiaurės vakarus nuo Rio de Žaneiro. Savivaldybės centras. Praeina Rio de Žaneiro–San Paulo geležinkelis ir plentas. Mašinų (lengvųjų automobilių, sunkvežimių, autobusų) pramonė. Apylinkėse kasamas marmuras. Šalia Rezendės yra Aguljas Negraso karo akademija ir karinis kompleksas (vienas didžiausių pasaulyje). Branduolinio kuro (urano sodrinimo) gamyba.

Miesto apylinkėse stūkso Aguljas Negraso kalnas, prasideda Itatiajos nacionalinis parkas.


 Savivaldybė 
Rezendės savivaldybė užima 1099 km², 2022 m. joje gyveno 129 612 gyventojų. Kitos didesnės gyvenvietės: Enženjeiro Pasosas, Viskonde de Maua.Resende: Municipality in Rio de Janeiro, citypopulation.de

 Istorija 
Gyvenvietė pradėjo kurtis XVIII a. vid. indėnų purisų žemėse. 1801 m. pavadinta grafo Rezendės garbei. Išaugo apie karinę bazę.

 Šaltiniai 

Kategorija:Rio de Žaneiro valstijos miestai